Vei koya na dairekita, ni Jitucuni.* Na sere i Tevita.62 Io, au waraka galugalu na Kalou.E vu mai vua na noqu vakabulai.+2 O koya ga na noqu uluvatu kei na noqu ivakabula, e noqu ivakaruru tudei,*+Au na sega vakadua ni yavalati.+3 Ena vakacava na dede ni nomuni buturaka na tamata, moni labati koya?+Oni vakarerevaki kece me vaka na bai sa vakalakala tu, na bai vatu sa vakarau kasura.*4 Nira bose vata mera vaqerai koya mai na nona itutu cecere,*Era taleitaka na lasu.Era vosa veivakalougatataki e gusudra, ia e lomadra na vosavakacaca.+ (Sela)5 Io, au waraka galugalu na Kalou+Ni vu mai vua na noqu vakabulai.+6 O koya ga na noqu uluvatu kei na noqu ivakabula, e noqu ivakaruru tudei,Au na sega vakadua ni yavalati.+7 E vakatau vua na Kalou na noqu vakabulai kei na kequ lagilagi.Na noqu uluvatu kaukaua, na noqu ivakaruru na Kalou.+8 Nuitaki koya e veigauna, o kemuni na tamata.Ni sova yani na lomamuni e matana.+E noda ivakaruru na Kalou.+ (Sela)9 E icegu wale ga na luve ni tamata,Na luve ni kawatamata era lasu wale.+Ni biu vata ena ivakarau, era mamada cake mai na icegu.+10 Kua ni vakanuinui ina cakacaka vakailoaSe vakanuinui mate wale ina butako.Ke levu mai nomuni iyau, me kua ni malele kina na lomamuni.+11 Dua na gauna a vosa na Kalou, au rogoca vakarua kina qo:Ni kaukaua e nona na Kalou.+12 Kemuni Jiova, e nomuni tale ga na loloma e dei,+Ni oni sauma na tamata yadua me vaka na nona ivalavala.+
fij_Latn